भाजपा कार्यकर्ता कल मनाएंगे सुशासन दिवस
जमशेदपुर | रघुवरदास सरकार के एक वर्ष का कार्यकाल पूरा होने पर जमशेदपुर पूर्वी विस के कार्यकर्ता 28 दिसंबर को सुशासन दिवस मनाएंगे। यह जानकारी गोलमुरी मंडल के पूर्व अध्यक्ष दिनेश कुमार ने दी। उन्होंने बताया कि वरीय नेताओं और मंडल के कार्यकर्ताओं ने तय किया कि सुशासन दिवस के मौके पर क्षेत्र की जनता के बीच मिठाई का वितरण किया जाएगा। साथ ही जनता के लिए निःशुल्क गोलगप्पा, कॉफी, पान की व्यवस्था रहेगी। कार्यक्रम का आयोजन दोपहर 3.30 बजे गोलमुरी चौक स्थित हनुमान मंदिर के समीप होगा। यहां कार्यकर्ताओं द्वारा आतिशबाजी भी की जाएगी।
hin_Deva hin_Deva